Source: http://docplayer.fi/2907056-Valtion-taloudellinen-tutkimuskeskus-julkaisut-54-verotuksen-ja-sosiaaliturvan-uudistaminen-miksi-ja-mihin-suuntaan.html
Timestamp: 2016-10-24 11:09:03+00:00
Document Index: 23431589

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

⭐Valtion taloudellinen tutkimuskeskus. Julkaisut 54. Verotuksen ja sosiaaliturvan uudistaminen - miksi ja mihin suuntaan?
Valtion taloudellinen tutkimuskeskus. Julkaisut 54. Verotuksen ja sosiaaliturvan uudistaminen - miksi ja mihin suuntaan?
Download "Valtion taloudellinen tutkimuskeskus. Julkaisut 54. Verotuksen ja sosiaaliturvan uudistaminen - miksi ja mihin suuntaan?"
1 Valtion taloudellinen tutkimuskeskus Julkaisut 54 Verotuksen ja sosiaaliturvan uudistaminen - miksi ja mihin suuntaan? Essi Eerola Seppo Kari Jaakko Pehkonen (toim.) Julkaisut 54 lokakuu 20092 3 VATT JULKAISUT 54 VEROTUKSEN JA SOSIAALITURVAN UUDISTAMINEN miksi ja mihin suuntaan? Toimittaneet Essi Eerola Seppo Kari Jaakko Pehkonen Valtion taloudellinen tutkimuskeskus Government Institute for Economic Research Helsinki 20094 ISBN (nid.) ISBN (PDF) ISSN (nid.) ISSN (PDF) Valtion taloudellinen tutkimuskeskus Government Institute for Economic Research Arkadiankatu 7, Helsinki, Finland Oy Nord Print Ab Helsinki 2009 Kansi: Niilas Nordenswan Taitto: Nina Intonen5 ESIPUHE Suomessa keskustellaan vilkkaasti sosiaaliturvasta ja verotuksesta. Osittain se heijastaa vallitsevia olosuhteita: molempiin kohdistuu voimakkaita paineita erityisesti väestön ikääntymisen ja talouden kasvavan integraation takia. Tämänhetkinen taantuma korostaa jo aikaisemmin tiedossa olleiden ongelmien syvyyttä. Keskusteluun vaikuttaa myös se, että suomalaista verotusta ja sosiaaliturvaa ollaan uudistamassa kahden työryhmän voimin. Kesäkuussa 2007 asetetun SATA-komitean tehtävänä on laatia sosiaaliturvan kokonaisuudistus. Uudistuksen tavoitteena on muun muassa tehdä työn vastaanottaminen aina kannattavaksi, vähentää köyhyyttä ja turvata riittävä perustoimeentulo kaikissa elämäntilanteissa. Syyskuussa 2008 asetetun verotuksen kehittämistyöryhmän tehtävänä taas on laatia ehdotus verotuksen uudistamiseksi, jotta verotus tukisi nykyistä paremmin kestävää talouskasvua ja samalla kestävää julkisten palveluiden ja etuuksien rahoitusta ottaen huomioon ekologisen kestävyyden vaatimukset. Tässä kirjassa tarkastellaan sosiaaliturvan ja verotuksen uudistustarpeita ja vaihtoehtoisia uudistusmalleja eri näkökulmista. Tavoitteena on sekä avata uudistustarpeiden taustalla olevia tekijöitä että tuoda aineksia keskusteluun siitä, mihin suuntaan pitäisi mennä. VATT:n tutkijoiden lisäksi kirjassa on mukana ulkopuolisia kirjoittajia. Kiitämme kaikkia kirjoittajia hyvästä yhteistyöstä ja siitä, että olemme saaneet käyttöömme heidän asiantuntemuksensa. Kiitokset myös Maija-Liisa Järviölle ja Henri Lassanderille avusta projektin organisoinnissa ja kirjan viimeistelyssä sekä Nina Intoselle ammattitaitoisesta ja joustavasta toiminnasta kirjan taitossa. Helsingissä Essi Eerola Seppo Kari Jaakko Pehkonen6 7 Kirjoittajat Essi Eerola, johtava ekonomisti, VTT Valtion taloudellinen tutkimuskeskus Seija Ilmakunnas, ylijohtaja, VTT Valtion taloudellinen tutkimuskeskus Seppo Kari, tutkimusjohtaja, KTT Valtion taloudellinen tutkimuskeskus Tuomas Kosonen, tutkija, VTM Valtion taloudellinen tutkimuskeskus Jussi Laitila, tutkija, FT Valtion taloudellinen tutkimuskeskus Heikki A. Loikkanen, professori, VTT Helsingin yliopisto Teemu Lyytikäinen, erikoistutkija, VTT Valtion taloudellinen tutkimuskeskus Jaakko Pehkonen, professori, KTT Jyväskylän yliopisto Jukka Pirttilä, professori, VTT Tampereen yliopisto Timo Rauhanen, erikoistutkija, KTL Valtion taloudellinen tutkimuskeskus Osmo Soininvaara, VTL SATA-komitea Heikki Viitamäki, projektipäällikkö, VTM Valtion taloudellinen tutkimuskeskus8 9 Sisällysluettelo ESIPUHE Essi Eerola - Seppo Kari - Jaakko Pehkonen 1 JOHDANTO 1 Essi Eerola - Seppo Kari - Jaakko Pehkonen 1.1 Suuret uudistukset mitä ja miksi? Kirjan rakenne ja artikkelit 3 I SOSIAALITURVAN UUDISTAMINEN 2 OIKEUDENMUKAISUUTTA KUSTANNUSTEHOKKAASTI 9 Osmo Soininvaara 2.1 Johdanto Hyvän sosiaaliturvajärjestelmän ominaisuuksia Rakenteellinen työttömyys kohdistuu matalatuottoiseen työvoimaan Huonotuottoisen työn kannattavuus Vajaatuottoisen työn tukimuotojen arviointia Mitä pitäisi tehdä 38 3 ELÄKKEELLE SIIRTYMISEN MYÖHENTÄMINEN JA IKÄÄNTYNEIDEN REKRYTOINNIT 45 Seija Ilmakunnas 3.1 Johdanto Taustaa Toteutunut työurien piteneminen Palkataanko ikääntyneitä entistä enemmän? Johtopäätöksiä 6710 4 TYÖNTEON TALOUDELLISET KANNUSTIMET 73 Jussi Laitila - Heikki Viitamäki 4.1 Johdanto Lisätyön kannustimet ja laskentaperiaatteet Esimerkkilaskelmat Aineistolaskelmat Lopuksi 93 5 ASUMISTUKIJÄRJESTELMÄ UUSIKSI? 97 Jussi Laitila - Heikki Viitamäki 5.1 Johdanto Asumistukijärjestelmän kehittyminen Yleisen asumistuen määräytyminen Tuensaajat ja asumistukimenot Nykyisen asumistukijärjestelmän ongelmia Yleinen asumistuki ja toimeentulotuen tarve Yleisen asumistukijärjestelmän uudistamisen suuntaviivat LASTENHOIDON TUKIEN VAIKUTUS ÄITIEN TYÖN TARJONTAAN 119 Tuomas Kosonen 6.1 Johdanto Lastenhoidon tuet Suomessa Aineiston kuvailu Tuloksia Tulosten taloudellinen merkitys Loppupäätelmiä 13611 II VEROTUKSEN UUDISTAMINEN 7 MIRRLEES REVIEW JA SUOMEN VEROJÄRJESTELMÄ 139 Jukka Pirttilä 7.1 Johdanto Verotuksen perusperiaatteita Ansiotulojen verotus Pääomatulojen verotus Yritysten verotus Välillinen verotus Kunnallisverotus Johtopäätökset PÄÄOMAVEROTUS OSANA TULOVEROTUSTA 167 Essi Eerola - Seppo Kari 8.1 Johdanto Tuloverotuksen rakenne Pääomaverotuksen mallit Mallien arviointia Johtopäätökset ARVONLISÄVEROTUS KOKONAIS- TARKASTELUUN 193 Essi Eerola - Timo Rauhanen 9.1 Johdanto Kulutusverotuksen rooli ja rakenne Kulutusverotus osana Suomen verojärjestelmää Arvonlisäverotus EU:ssa EU:n arvonlisäverojärjestelmän ongelmat ja kehittäminen Lopuksi 21612 10 KIINTEISTÖVEROTUS RAHOITUSLÄHTEENÄ JA OHJAUSVÄLINEENÄ 221 Heikki A. Loikkanen - Teemu Lyytikäinen 10.1 Johdanto Suomen kiinteistöverojärjestelmä ja kiinteistöverotuksen kansainvälistä vertailua Kiinteistöverojen vaikutukset taloudelliseen tehokkuuteen ja tulonjakoon Kiinteistöverojen vaikutukset asuntorakentamiseen ja kaupunkialueiden hajautumiseen Miksi kiinteistöveroja vastustetaan? Johtopäätökset 24913 Johdanto LUKU 1 Essi Eerola Seppo Kari Valtion taloudellinen tutkimuskeskus Jaakko Pehkonen Jyväskylän yliopisto JOHDANTO 1.1 Suuret uudistukset mitä ja miksi? Linjakkaatkin lainsäädännölliset järjestelmät tulevat monimutkaisiksi ja vaikeiksi, kun niiden yksityiskohtia muokataan ja niihin hyväksytään poikkeuksia. Myös aika tekee oman tehtävänsä. Muuttuvat arvot ja asenteet pakottavat lainsäätäjän pohtimaan kriittisesti ja laaja-alaisesti järjestelmien kokonaisuuksia, niiden tavoitteita ja toimivuutta. Paineita järjestelmien uudistamiseen tulee myös ulkoapäin: väestön ikääntyminen, taloudellisen integraation voimistuminen ja ilmastonmuutoksen aiheuttamat uhat muodostavat kokonaisuuden, jonka vaikutukset hyvinvointiin ja julkisen talouden kestävyyteen tulevat näkymään useilla eri tavoilla. Lainsäädännön valmistelussa laajapohjaisella komiteatyöllä on Suomessa pitkät ja ansiokkaat perinteet. Ilahduttavaa on, että tieteellisen asiantuntemuksen hyväksikäyttö osana tätä valmistelutyötä on lisääntynyt viime vuosikymmeninä. Sosiaaliturvaa pohtiva SATA-komitea ja verotusta arvioiva verotyöryhmä ovat tästä hyviä esimerkkejä. Tosin mahdollisuuksia on vielä parempaan. Valmistelutyön lisäksi 114 Essi Eerola - Seppo Kari - Jaakko Pehkonen tutkimusta pitäisi hyödyntää nykyistä laajemmin myös uudistusten tavoitteiden toteutumisen arvioinnissa. Valtioneuvosto asetti SATA-komitean kesäkuussa 2007 valmistelemaan sosiaaliturvan kokonaisuudistusta vuoden 2009 loppuun mennessä. Komitean toimenkuva kattaa käytännössä koko sosiaaliturvan: asialistalla ovat mm. perusturvan riittävyys, työurien pidentämistä tukeva sosiaaliturva, sosiaaliturvan kannustavuus ja yksinkertaistaminen. Syksyllä 2008 asetetun valtionvarainministeriön verotuksen kehittämistyöryhmän tehtävänä on arvioida nykyisestä verojärjestelmästä ja talouden toimintaympäristön muutoksista aiheutuvia verojärjestelmän uudistustarpeita vuoden 2010 loppuun mennessä. SATA-komitea antoi väliraporttinsa tammikuussa Raportti linjaa muun muassa, että sosiaaliturvaa tulee kehittää siten, että työn vastaanottaminen ja lisätulojen hankkiminen on aina kannattavaa. Komitea pitää tärkeänä toimenpiteitä, joilla voidaan kannustaa myös lyhytaikaisten työsuhteiden vastaanottamiseen. Myös verotuksen kehittämistyöryhmän tehtävänä on pohtia verotuksen kannustavuuden parantamista. Työryhmä esitteli alustavia linjauksiaan syyskuun alussa Linjauksissaan työryhmä korosti tarvetta muuttaa verorakennetta paremmin työllisyyttä ja kasvua tukevaksi. Verotuksen mahdollinen kevennysvara olisi kohdistettava työn verotukseen. Lisäksi työryhmä esitti, että kiinteistöverojen osuutta kuntien rahoituksessa tulisi nostaa. Työryhmien tehtävä on laaja ja vaikea. Kuten edellä esitetyt lainaukset osoittavat, työryhmien tehtävänannot menevät myös päällekkäin: esimerkiksi työn tarjonnan kannustimet muodostuvat sosiaaliturvan ja verotuksen yhteisvaikutuksesta. Hyvän verojärjestelmän ominaisuuksia pohditaan myös meneillään olevassa hankkeessa, jossa Institute for Fiscal Studies -tutkimuslaitos kokoaa laajaa katsausta Ison-Britannian verojärjestelmän uudis- 215 Johdanto tamistarpeista. Projekti koostuu verotuksen eri osa-alueisiin keskittyvistä laajoista katsausartikkeleista, joissa tuodaan esiin ja arvioidaan alan viimeaikaista tutkimusta, sekä kuhunkin katsaukseen liittyvistä kommenttipuheenvuoroista. Projektin lopputuotos koostuu raportin päätoimittajien kokoamista suosituksista. Vaikka raportin lopulliset suositukset eivät ole vielä tiedossa, raportti vaikuttaa jo nyt myös suomalaiseen verokeskusteluun. Tämän kirjan artikkeleissa tutkijat osallistuvat sosiaaliturvan ja verotuksen kehittämisestä käytävään keskusteluun. Tavoitteena on luoda monipuolinen katsaus molempiin suuriin teemoihin ja tuoda uusia näkökulmia käynnissä olevaan keskusteluun. 1.2 Kirjan rakenne ja artikkelit Kirja on kaksiosainen. Ensimmäisen osan artikkelit liittyvät sosiaaliturvaan ja sen uudistamiseen. Toisen osan artikkelit käsittelevät verotusta. Molempien osien ensimmäinen artikkeli, Osmo Soininvaaran Oikeudenmukaisuutta kustannustehokkaasti ja Jukka Pirttilän Mirrlees Review ja Suomen verojärjestelmä, tarjoilee laaja-alaisen katsauksen omaan teemaansa. Osien muut artikkelit keskittyvät rajatumpaan aiheeseen. Jo Osmo Soininvaaran artikkelin otsikko kertoo kirjoittajan liikkuvan haastavalla aihealueella. Sosiaaliturvassa institutionaaliset puitteet törmäävät taloudellisten kannusteiden ja preferenssien ohjaamiin yksilöiden tekemiin työn tarjontapäätöksiin ja voittoa tavoittelevien yritysten työvoiman kysyntään. Luvun alussa kirjoittaja määrittelee hyvän sosiaaliturvan ominaisuuksia. Tehokkuuden ja oikeudenmukaisuuden lisäksi listalle pääsevät työnhakijan etenemismahdollisuudet, väärinkäytön esto ja soveltuvuus vuokratyömarkkinoille. Soininvaaralle työttömyys on yhtäältä matalatuottoisen työvoiman ilmentymä, toisaalta sen ylläpitäjä ja ruokkija. Ongelmana työttömyys on ensisijaisesti sosiaalinen. 316 Essi Eerola - Seppo Kari - Jaakko Pehkonen Työttömyyden takia menetetty tuotanto jää toissijaiseksi. Nämä lähtökohdat ohjaavat Soininvaaran ajattelua ja toimivat pohjana politiikkaehdotuksille. Artikkelin toimenpidelista on kattava. Soininvaaran kirjoituksen perustavoite onkin selkeä ja konkreettinen: verotuksen ja tulonsiirtojen tulisi muodostaa yksi johdonmukainen kokonaisuus. Toisaalta kirjoittaja ymmärtää uudistusten toteuttamisen vaikeudet; myös nykyisessä järjestelmässä on oma rationaalinen historiansa ja uudistusesityksiin sisältyy kipukohtia. Erityisesti vastakkainasettelu perusturvan ja sosiaaliturvan välillä on vaikeasti ratkaistavissa. Luvussa 3 Seija Ilmakunnas tarkastelee eläkeuudistuksia ikääntyvien rekrytoinnin näkökulmasta. Kirjoittajan tuoreisiin tutkimustuloksiin perustava viesti on yksinkertainen. Viime vuosina tapahtunut työllisyyden paraneminen yli 55-vuotiaiden ikäryhmässä on ollut pääasiassa seurausta työn jatkumisesta olemassa olevissa työsuhteissa, ei varttuneeseen työvoimaan kohdistuneista lisääntyvistä rekrytoinneista. Kirjoittaja painottaa, että työvoiman rekrytointi on markkinaehtoista. Talouden instituutiot ml. eläkejärjestelmät määrittävät yhdessä taloustilanteen kanssa rekrytointitarpeen ja sen kohdistumisen eritasoiseen osaamiseen ja ajallisiin tarpeisiin. Tässä valinnassa ikääntyvä työvoima on harvoin ensisijainen rekrytointikohde. Artikkeli korostaa, että työurien pidentäminen on perusteltua eliniän ja väestön terveyden kohotessa. Nopeita muutoksia ei kannata odottaa, sillä ikääntyvien työvoiman kysyntää tukevat keinot eivät ole ilmeisiä tai helposti toteutettavissa. Esimerkiksi työhyvinvointia kohentavilla uudistuksilla on tärkeä rooli työssä jaksamisen ja sen jatkamisen kannalta, mutta itsessään ne eivät lisää ikääntyvän työvoiman rekrytointia. Siten kaikki tavoitteet työurien pidentämisestä nopeassa aikataulussa ovat vaativia. Ilmakunnas peräänkuuluttaakin eksakteja mittareita ja seurantaa eläkepoliittiseen keskusteluun. Tämä toisi keskusteluun konkreettisuutta ja antaisi mahdollisuuksia reformien myöhempiin vaikutusarviointeihin. 417 Johdanto Jussi Laitila ja Heikki Viitamäki käsittelevät artikkeleissaan työnteon kannusteita (luku 4) ja asuntopolitiikkaa (luku 5). Molemmat teemat kuuluvat vero- ja sosiaalipolitiikan ytimeen. Luvussa 4 kirjoittajat arvioivat mikrosimulaatiomallia käyttäen Suomen vero- ja etuusjärjestelmän taloudellisia kannustimia työn vastaanottamiseen ja lisätyön tekemiseen. Tutkijat laskevat, miten efektiivinen marginaaliveroaste muuttuu, kun palkkataso kasvaa ottaen huomioon muutokset sekä etuuksissa että verotuksessa. Tulokset raportoidaan sekä tietyille esimerkkitapauksille että koko väestöä edustavalle otosaineistolle. Artikkeli antaa monipuolisen kuvan nykyisen vero- ja etuusjärjestelmän kannustavuudesta ja kannustinloukuista. Esimerkkitapausten perusteella voidaan arvioida, että erityisesti hyvin pienituloisilla efektiivinen marginaaliveroaste on niin korkea, että työn vastaanottaminen tai lisätyön tekeminen ei ole taloudellisesti kannattavaa. Luvussa 5 Laitila ja Viitamäki esittävät ensin katsauksen asumisen tukiin. Asumista tuetaan Suomessa mittavasti. Vuonna 2007 asumisen välittömät tuet olivat yli kaksi miljardia euroa. Asumistuet ovat siten merkittävä menoerä, joka vaikuttaa asuntopoliittisten tavoitteiden lisäksi myös asuntojen hintoihin, vuokratasoon ja työvoiman liikkuvuuteen. Nykyistä asumistukijärjestelmää pidetään myös monimutkaisena, sillä kansalaisten on vaikea hahmottaa tuen määräytymisen perusteita. Laitila ja Viitamäki tarkastelevat nykyjärjestelmän ongelmia painottaen erityisesti asumistuessa ja toimeentulotuessa hyväksyttävien asumismenojen vaikutusta pienituloisten toimeentulotuen tarpeeseen. Perushavainto on, että perusturvan tasokorotuksen pitäisi olla yli 200 euroa kuukaudessa, jotta toimeentulotuen tarve poistuisi pääkaupunkiseudulla yksin asuvalta. Siten työmarkkinatuen maksimaalinen verokevennys (110 euroa) tai asumistuen tukiprosentin korotus (85 euroa) ei poistaisi toimeentulotuen tarvetta. Tutkijoiden artikkelissaan hahmottelema ja SATA-komiteassa keskusteltu uusi asumistukimalli perustuisi kokonaisvuokraan ja lineaariseen tulosovitukseen. Tämä poistaisi nykyiset neliövuokra-, pintaala- ja ikärajoitukset. Mallilaskelmien mukaan tämä nostaisi pienissä 518 Essi Eerola - Seppo Kari - Jaakko Pehkonen asunnoissa asuvien tukea suhteessa nykyisiin enimmäiskoon mukaisiin asuntoihin. Tätä voi pitää ongelmallisena, jos asumistuki kapitalisoituu korkeammiksi vuokriksi. Olemassa olevan tutkimuksen mukaan tämä onkin erityisen todennäköistä juuri pienten asuntojen kohdalla. Luvussa 6 Tuomas Kosonen tarkastelee lastenhoidon tukien ja erityisesti kotihoidontuen vaikutusta äitien työn tarjonnan kannustimiin. Tavoitteena on mitata, kuinka paljon tietyn suuruinen tuki vaikuttaa todennäköisyyteen, että pienen lapsen äiti menee töihin tai jää kotiin. Tutkimuksen tärkeä osuus on se, miten pystytään eristämään kotihoidontuen vaikutus muista pienten lasten äitien työn tarjontaan vaikuttavista tekijöistä. Artikkelin tutkimuskysymys on tärkeä kahdesta syystä: Ensinnäkin, minkä tahansa tukijärjestelmän kehittämiseksi on tärkeä tuntea, kuinka suuria tukien vaikutukset todellisuudessa ovat. Toiseksi, monissa maissa pienten lasten äitien alhainen työhön osallistumisaste on koettu ongelmaksi. Lastenhoidon tukien suunnittelussa on pyritty samalla äitien työhön osallistumisen lisäämiseen ja hedelmällisyysasteen nostamiseen. Tutkimuksen mukaan lasten kotihoidontuella näyttää kuitenkin olevan negatiivinen työllisyysvaikutus. Verotusta käsittelevän osion ensimmäisessä luvussa (luku 7) Jukka Pirttilä pohtii Suomen verojärjestelmän uudistustarpeita Ison-Britannian verotuksen kokonaisuudistusta valmistelevan Mirrlees Review n pohjalta. Artikkelin tarkastelun lähtökohta on optimiveroteorian näkökulma siihen, minkälainen verojärjestelmä on yhteiskunnallisesti optimaalinen eli maksimoi yhteiskunnan kokonaishyvinvoinnin. Tarkastelussa ovat mukana sekä tulo-, kulutus, ja yritysverotus että valtion ja kuntien väliset verotussuhteet. Artikkelissa peilataan Mirrlees Review n katsausartikkeleissa tehtyjä johtopäätöksiä Suomen tilanteeseen. Artikkelin lopussa kirjoittaja esittää joukon konkreettisia toimenpiteitä harkittavaksi myös Suomeen. Ehdotukset liittyvät sekä verojärjestelmän tehokkuuden että sen tulojakokyvyn parantamiseen. Luvussa 8 Essi Eerola ja Timo Rauhanen tarkastelevat arvonlisäverotuksen nykytilaa ja kehittämistarpeita. Teoriassa arvonlisäverojär- 619 Johdanto jestelmä on erinomainen veromuoto, sillä se on periaatteessa tehokas ja yksinkertainen. Käytännön toteutus kuitenkin sanelee sen, missä määrin alv-järjestelmän teoreettiset ihanteet toteutuvat. Väärinkäytösten estämisen osalta Euroopan unionin toiminta on keskeisessä asemassa. Tutkijat huomauttavat, että vaikka EU:n arvonlisäverojärjestelmä on direktiivien säätelemä, jäsenmaat voivat suhteellisen vapaasti päättää tärkeistä yksityiskohdista. Jos kulutuksen verotusta halutaan Suomessa kiristää, on tarpeellista tarkastella kriittisesti koko järjestelmää yksittäisiin hyödykeryhmiin kohdistuvien muutosten sijaan. Luvussa 9 Essi Eerola ja Seppo Kari tarkastelevat yritys- ja pääomaverotuksen uudistamistarvetta sekä eräitä muissa maissa keskusteltuja ratkaisuvaihtoehtoja. Aihe on haastava, sillä siihen kohdistuu ristiriitaisia tavoitteita, joiden samanaikainen toteuttaminen on vaikeaa. Kun globalisaatio ja talouskasvu puoltavat kevyehköä pääomaverotuksen tasoa, tulonjakoon ja tulonmuuntoon puuttumisen on nähty vaativan työ- ja pääomatulojen veroaste-eron kaventamista. Monissa puheenvuoroissa vaaditaan talouskasvun edistämistä verokannustein. Toisaalta on myös selkeitä perusteluja sille, ettei verotuksella pitäisi pyrkiä ohjaamaan resurssien allokoitumista. Kirjoittajat arvioivat pohjoismaisen eriytetyn tuloveron mallin soveltamiskelpoisuutta ja löytävät siitä periaatteellisia ja käytännöllisiä etuja verrattuna vaihtoehtoisiin ratkaisuihin. Kansainvälinen kehitys on lisäksi kulkenut kohti työ- ja pääomatulojen eriävää verokohtelua. Kirjoittajat korostavat lisäksi tarvetta perustaa pääomatuloverotus selkeisiin ja johdonmukaisiin periaatteisiin. Uudemmista veromalleista tarkastellaan pääoman normaalituoton vapauttamista verosta joko yritys- tai henkilöverotuksessa. Mallit toteuttavat yhtiöveron ja pääomatulojen henkilöverotuksen integroinnin täyttäen samalla vähintään tyydyttävästi tulojen uudelleenjakoon ja taloudelliseen tehokkuuteen liittyvät vaatimukset. Luvussa 10 Heikki A. Loikkanen ja Teemu Lyytikäinen analysoivat Suomen kiinteistöverojärjestelmää, vertaavat sitä kansainväliseen kehitykseen ja tekevät johtopäätöksiä sen kehittämistarpeista. Keskustelun taustana on se, että Suomessa kiinteistöveron rooli kuntien 720 Essi Eerola - Seppo Kari - Jaakko Pehkonen rahoituksessa on vaatimaton, vaikka sitä pidetään juuri paikallistasolle sopivana veromuotona. Luvussa tarkastellaan kiinteistöverotuksen käyttäytymis- ja tulonjakovaikutuksia, jotka tulevat aikaisempaa tärkeämmäksi, jos Suomessa nostetaan kiinteistöverotuksen roolia kuntien rahoituksessa. Luvussa tuodaan myös esiin erilaisia mekanismeja, joilla voidaan lieventää veron haitallisia tulonjakovaikutuksia. 821 I Sosiaaliturvan uudistaminen22 23 Oikeudenmukaisuutta kustannustehokkaasti LUKU 2 OIKEUDENMUKAISUUTTA KUSTANNUSTEHOKKAASTI Osmo Soininvaara 2.1 Johdanto SATA-komitean tehtävänä on uudistaa Suomen sosiaaliturvajärjestelmää siten, että se tuottaa sosiaalista tasa-arvoa kustannustehokkaasti. Päämääränä on torjua köyhyyttä siten, ettei samalla heikennetä taloudellista toimeliaisuutta tai vaaranneta julkisen talouden tasapainoa. Tavoitteena on entistä parempi kompromissi oikeudenmukaisuuden ja tehokkuuden välillä, ellei suorastaan noiden kahden tavoitteen liitto. Tasaisen tulonjaon tavoite on Suomessa niin yleisesti hyväksytty, että se on demokraattisessa järjestelmässä otettava tavoitteeksi, ja niin se otetaan tavoitteeksi myös tässä esityksessä (Haavisto ym. 2007). Vaikka tulonjako Suomessa on maailman tasaisimpia, selvä enemmistö suomalaisista haluaisi tulojen jakautuvan vielä tasaisemmin. Peräti 72,5 prosenttia suomalaista oli vuonna 2004 täysin tai osittain samaa mieltä väitteestä Rikkaiden ja köyhien välillä on liian suuri ero (Forma 2006). Mitä enemmän tuloja veroilla ja tulonsiirroilla tasoitetaan, sitä enemmän heikkenevät kannusteet vaurastua ja ahkeroida. Toisaalta yhteiskunnan sosiaalinen eheys parantaa yhteiskunnan toimivuutta lisäämällä luottamusta. Kohtalaisen tasaisen tulonjaon yhteiskunnat pystyvät myös käyttämään koko kansan lahjakkuusreservejä, sillä köyhään perheeseen syntynyt lahjakas lapsi pystyy kohoamaan lahjakkuuttaan vastaaviin tehtäviin. Maiden välillä tulonjaon epätasaisuutta mittaava gini-kerroin ja ostovoimakorjattu brutto- 924 Osmo Soininvaara kansantuote korreloivat negatiivisesti, mutta tästä on vaikea päätellä riippuvuuden suuntaa. Lähtökohtana on joka tapauksessa pyrkimys taloudelliseen tehokkuuteen ilman tuloerojen ja köyhyyden lisäämistä. Taloudellisen tehokkuuden kannalta keskeinen ongelma on, että viimeisten kahdenkymmenen vuoden aikana rakenteellinen työttömyys on kasvanut voimakkaasti. Selkein muutos on ollut kasvukeskuksissa, joissa ei 1980-luvun lopulla ollut rakenteellista työttömyyttä juuri lainkaan. Syitä tähän voidaan etsiä työn luonteen muuttumisesta teknologisen kehityksen mukana. Selitys kuitenkin ontuu, koska kehittyneiden maiden välillä on huomattavan suuria eroja työttömyydessä, vaikka kaikissa kehittyneissä maissa on käytössä jokseenkin sama teknologia. Suomi on muihin Pohjoismaihin verrattuna huono työllistämään osatyökykyistä työvoimaa. Vajaakuntoisten työllisyysaste on huomattavasti alhaisempi kuin esimerkiksi Ruotsissa. Järjestelmämme on liiaksi on/off-luonteinen: joko ollaan kokonaan työelämässä tai kokonaan työelämän ulkopuolella (Hytti 2008). Tarkastelen tässä artikkelissa sosiaaliturvajärjestelmäämme ensisijaisesti taloudellisen tehokkuuden kannalta. Se ei ole ainoa huomioon otettava seikka, mutta näkökulmana tärkeä, koska ikääntyminen ja rakenteellinen työttömyys ovat ajamassa hyvinvointiyhteiskunnan rahoitusta kriisiin. Tarkastelen perusturvan taloudellista tehokkuutta keskittyen pääasiassa työttömyysturvaan. Perusturvaa saavat nuoret jotka eivät ole ehtineet tehdä työtä niin paljon, että olisivat päässeet ansioturvan piiriin ja pitkään työttöminä olleet, jotka ovat pudonneet pois ansioturvan piiristä. Valtaosa perusturvan piirissä olevista kuuluu matalatuottoiseen työvoimaan; he ovat siis työttömiä pienipalkkaisista töistä. Siis juuri sitä joukkoa, josta rakenteellinen työttömyys pääasiassa koostuu. Luvussa 2.2 tarkastelen kriteereitä hyvälle keinovalikoimalle, jolla pyritään parantamaan matalatuottoisen työvoiman työllistymistä. Luvussa 2.3 pohdin rakenteellista työttömyyttä sosiaalisena ja taloudellisena ongelmana sekä työn tekemiseen ja teettämiseen liittyviä kannusteita. Luvussa 2.4 pyrin erittelemään sitä, mihin matalatuottoisen työvoiman työllistämisessä tulisi pyrkiä, kannattaako 1025 Oikeudenmukaisuutta kustannustehokkaasti esimerkiksi osa-aikaisen työn lisääntymistä edistää vai ehkäistä ja heikentäisikö matalapalkkatuki työmarkkinoiden toimintaa. Luvussa 2.5 tarkastelen olemassa olevia vajaatuottoisen työn tukitoimia. Yhteenvetoluvussa 2.6 hahmottelen, mihin suuntaan sosiaaliturvan uudistamisessa tulisi edetä. 2.2 Hyvän sosiaaliturvajärjestelmän ominaisuuksia SATA-komiteassa on pyritty perusturvan osalta kolmijakoon, jossa sosiaaliturvaa nostetaan niiltä, joille kannustimilla ei ole merkitystä, koska heillä ei ole mahdollisuutta ansiotulojen hankkimiseen. Täysin työkykyisten ansiotulojen hankkimista pyritään edistämään positiivisin ja negatiivisin kannustimin. Väliin jää joukko, jolle omien ansiotulojen hankkiminen ei ole mahdotonta mutta hankalaa, ja jotka siksi tarvitsisivat erityistä tukea sekä köyhyyden torjumisessa että ansiotyöhön sijoittumisessa. Juuri tämän joukon osalta yhteiskuntamme on onnistunut muita Pohjoismaita ja esimerkiksi Yhdysvaltoja heikommin. Työkyvyttömyyden tai iän perusteella eläkkeelle siirtyneistä SATAkomitea on päätynyt esittämään takuueläkettä niille, joiden ansioeläke yhdessä kansaneläkkeen kanssa jää alle sovitun rajan. Tällä hetkellä takuueläkkeen saajista noin puolet olisi vanhuuseläkkeellä olevia ja puolet työkyvyttömyyseläkkeellä. Tulevaisuudessa takuueläke koskisi lähes yksinomaan työkyvyttömyyden takia työelämästä pois jääneitä. Tämän joukon osalta työhön kannustamisella ei ole merkitystä, joten ristiriitaa kannustavuuden kanssa ei ole. Täysin työkykyisiin kohdistetaan jo nyt runsaasti työvoimahallinnon toimia, joilla työllistymistä pyritään edistämään ja työttömyysjaksoja lyhentämään. Heidän työttömyysjaksonsa jäävätkin yleensä lyhyiksi. Paineita lyhentää ansioturvan kestoa ja kiristää ansioturvan ehtoja työttömyysjaksojen lyhentämiseksi on yhä edelleen. 1126 Osmo Soininvaara On vaikea löytää sopivia keinoja edistää niiden työllistymistä, jotka eivät ole kokonaan työkyvyttömiä, mutta joiden tuottavuusvaje vaikeuttaa menestymistä työmarkkinoilla. Tuottavuusvajeella tarkoitan tässä tilannetta, jossa henkilö ei pysty kohtuullisin ponnistuksin ansaitsemaan avoimilta työmarkkinoilta kohtuullista elantoa. Tuottavuusvaje voi johtua fyysisestä tai henkisestä rajoituksesta, huonosta ammattitaidosta tai esimerkiksi siitä, että aiempi hyvä ammattitaito on vanhentunut teknologisen kehityksen vuoksi. Yhteistä näille kaikille on, että henkilön markkina-arvo työmarkkinoilla on pysyvästi tai tilapäisesti niin matala, ettei hän menesty ilman tukea. Tähän ongelmaan tulisi löytää sosiaalisesti oikeudenmukainen ja taloudellisesti tehokas ratkaisu. Pohjimmiltaan kysymys on siitä, kuka maksaa tuottavuusvajeen niin, että henkilö voi antaa kykyjensä mukaisen työpanoksen eikä häntä hinnoitella ulos työmarkkinoilta. Pohdintani kohdistuu lähinnä tähän joukkoon. Esitän seuraavassa eräitä periaatteita, joita hyvän sosiaaliturvajärjestelmän tulisi täyttää. 1. Taloudellinen tehokkuus Olemassa oleva työkyky tulee kerätä talteen niin tehokkaasti kuin mahdollista. Työpanoksen menetys on luonnollisesti sitä suurempi, mitä enemmän työkykyä on jäljellä. Siksi kansantaloudellisen tehokkuuden kannalta tärkeintä on varmistaa ainakin niiden pysyminen työvoimassa, joilla on työkykyä eniten jäljellä. On suuri houkutus ja paine toimia toisin päin ja kohdistaa eniten ponnistuksia niiden työllistämiseen, joiden tilanne on vaikein. Toimenpiteiden keskittäminen huono-osaisimpiin on sosiaalisesti ja inhimillisesti perusteltua, mutta ei taloudellisen tehokkuuden kannalta. 2. Sosiaalinen oikeudenmukaisuus a) On oikeudenmukaista ja kohtuullista, että kahdesta samassa asemassa olevasta ahkerampi pääsee parempaan taloudelliseen tilanteeseen kuin se, joka tyytyy elämään tukien varassa. Tämän nojalla sosiaalisten tulonsiirtojen tulisi olla sellaisia, etteivät ne muodosta vajaatuottoiselle työvoimalle kohtuuttoman korkeita marginaaliveroja. Pienituloiselle on oltava tarjolla myös in work tukea. 1227 Oikeudenmukaisuutta kustannustehokkaasti b) On myös oikeudenmukaista, että kahdesta työpanoksella mitattuna yhtä ahkerasta tuemme enemmän sitä, jolle työn tekeminen on terveydellisten syiden tai muiden tuottavuusvajausta aiheuttavien syiden vuoksi hankalampaa. Siksi vajaatuottoisen henkilön in work tuki ei pitäisi olla terveen ja työkykyisen tavoiteltavissa. 3. Tie eteenpäin Osatyökykyisen tukimuodot eivät saa olla sellaisia, että ne kahlitsevat paikalleen ja estävät etenemisen normaaleihin, tuottaviin työtehtäviin. Työnantajalle ei myöskään saa olla liian houkuttelevaa pitää tosiasiassa täysin työkykyistä henkilöä tuetussa työssä. 4. Vältettävä erillisiä työmarkkinoita Taloudellista tehokkuutta tavoiteltaessa tulee kaihtaa järjestelyjä, joissa osatyökyiset työskentelevät erillisillä työpaikoilla keskenään. Tällainen voi olla heidän itsensä kannalta kannatettavaa työterapiaa, mutta sen tuottavuus on kyseenalaista. Käytännössä tällaisista töistä ei ole useinkaan tietä ulos normaaleille työmarkkinoille. 5. Estettävä väärinkäyttö Järjestelmä ei saa houkutella terveitä ja työkykyisiä saamaan osatyökykyisille tarkoitettuja tukia. Myös työnantaja voi olla väärinkäyttäjä. 6. Sovelluttava silpputyömarkkinoille Monelle ensimmäinen askel töihin voisi olla osallistuminen silpputyömarkkinoille. Jotta tämä onnistuisi käytännössä, silpputyön tulee olla taloudellisesti houkuttelevaa. Koska työhön itseensä liittyy epämukavuutta, eikä palkka ole suuri, efektiivisen marginaaliveron tulee olla matala. Silpputyömarkkinoilla työn vastaanottovelvollisuus ei toimi, koska työtä ei saa ellei sitä itse aktiivisesti etsi, eikä kukaan halua ottaa töihin halutonta. Toisaalta tämä vaihtoehto ei saa olla työkykyiselle liian houkutteleva pitkällä aikavälillä. 1328 Osmo Soininvaara 2.3 Rakenteellinen työttömyys kohdistuu matalatuottoiseen työvoimaan Normaalissa suhdannetilanteessa kansantalous pystyy työllistämään ahkerat, kauniit, lahjakkaat, hyvin koulutetut ja terveet. Erot eri maiden välisissä työllistymisasteissa vaihtelevat sen mukaan, miten pystytään työllistämään osaamiseltaan puutteelliset, huonosti koulutetut, liian nuoret, liian vanhat, terveydeltään tai mielenterveydeltään horjuvat tai ne, jotka jostain muusta syystä kuuluvat matalan tuottavuuden työvoimaan. Rakenteellisen työttömyyden ongelmassa on kyse matalan tuottavuuden työvoiman työllistymisestä. Kurantin ja epäkurantin työvoiman erot korostuvat työttömyyden osuessa kohdalle. Suurin osa työttömistä työllistyy nopeasti uudestaan, mutta matalatuottoinen työvoima ajautuu herkästi pitkäaikais- tai toistuvaistyöttömyyteen menetettyään pysyvän työsuhteen, jos sellaisen on joskus saanut. 1 Rakenteellinen työttömyys ei ole paha asia siksi, että se alentaisi merkittävästi kokonaistuotantoa. Ongelma on ennen kaikkea sosiaalinen. Jos ylimääräinen työttömyys on neljä prosenttia työvoimasta ja tuon joukon marginaalinen tuottavuus on neljännes keskimääräisestä tuottavuudesta, kansantalouden menetys olisi prosentin suuruusluokkaa. Vaikka kymmenen prosentin työttömyys tuntuu meistä korkealta, harva resurssi kansantaloudessa on käytössä yhtä täysimääräisesti eli yhdeksänkymmentäprosenttisesti. Jos tavoitellaan paremman työllisyyden avulla korkeampaa kokonaistuotantoa, työttömyyden torjuntaa tuloksellisempaa olisi puuttua kansalaisia työelämän ulkopuolella pitäviin syihin: opintojen venymiseen, yleiseen asevelvollisuuteen, kotiäitiyteen, alhaiseen eläkeikään, työkyvyttömyyttä tuottaviin sairauksiin ja niin edelleen. Yksin se, että lukiosta valmistumisen ja korkeakouluopintojen alkamisen välillä on keskimäärin yli kolme vuotta, alentaa kokonaistuotantoa 1 Matalan tuottavuuden työvoimalla tarkoitan henkilöitä, joista syystä tai toisesta maksettaisiin vähiten, jos koko työvoima huutokaupattaisiin ja sijoitettaisiin suhteellisen edun periaatteen mukaisesti sopivimpiin työtehtäviin. Tätä ei pidä sekoittaa matalan tuottavuuden töihin, joihin voi eri syistä työllistyä myös täysin kuranttia työvoimaa. 14 Näytä lisää
Köyhyys, työttömyys, tuottavuus ja kestävyys*
K a n s a n t a l o u d e l l i n e n a i k a k a u s k i r j a 1 0 7. v s k. 1 / 2 0 1 1 Köyhyys, työttömyys, tuottavuus ja kestävyys* Martti Hetemäki Alivaltiosihteeri Valtiovarainministeriö Köyhyys, Lisätiedot Antti Alaja (toim.) Oikeudenmukainen verotus. mistä rahat yhteiseen hyvinvointiin?
Antti Alaja (toim.) Oikeudenmukainen verotus mistä rahat yhteiseen hyvinvointiin? Kirjoittajat /Kalevi Sorsa -säätiö rs Kansi ja ulkoasu: Harri Heikkilä Gummerus Kirjapaino Oy, Jyväskylä 2009 ISBN 978-952-5689-16-7 Lisätiedot Valtion taloudellinen tutkimuskeskus. Hyvän veropolitiikan periaatteet. VATT Analyysi
Valtion taloudellinen tutkimuskeskus Hyvän veropolitiikan periaatteet VATT Analyysi Julkaisut 63 Kesäkuu 2013 VATT ANALYYSI Hyvän veropolitiikan periaatteet VATT-työryhmä Valtion taloudellinen tutkimuskeskus Lisätiedot VEROTUS KANSAINVÄLISESSÄ TOIMINTAYMPÄRISTÖSSÄ
Jaakko Kiander ja Jukka Pirttilä HYVINVOINTIVALTIOTA VAHVISTAVA VEROUUDISTUSEHDOTUS Laskelmia verokertymästä ja tulonjaosta Jaakko Kiander ja Jukka Pirttilä / Kalevi Sorsa -säätiö rs Kansi ja ulkoasu: Lisätiedot Vihreä perustulomalli Perusturvaa ja työnteon kannattavuutta parantava sosiaaliturvan ja verotuksen uudistus
Perustulotyöryhmän esitys puoluevaltuuskunnalle 30.1.07: Vihreä perustulomalli Perusturvaa ja työnteon kannattavuutta parantava sosiaaliturvan ja verotuksen uudistus 1. Perustulo: Ratkaisu työelämän ja Lisätiedot Työnteon kannustimet - mitä jää käteen?
VATT Muistiot 5 Työnteon kannustimet - mitä jää käteen? Heikki Viitamäki VALTION TALOUDELLINEN TUTKIMUSKESKUS VATT VATT MUISTIOT 5 Työnteon kannustimet mitä jää käteen? Heikki Viitamäki Valtion taloudellinen Lisätiedot HARKINTAA TARPEEN MUKAAN VAI TARPEELLISTA HARKINTAA? Tarveharkintainen työmarkkinatuki työttömyysturvajärjestelmän osana
HARKINTAA TARPEEN MUKAAN VAI TARPEELLISTA HARKINTAA? Tarveharkintainen työmarkkinatuki työttömyysturvajärjestelmän osana RAITTINEN KIRSI Tampereen yliopisto Sosiaalipolitiikan ja sosiaalityön laitos Sosiaalipolitiikan Lisätiedot VALTIONEUVOSTON KANSLIA. Työllisyystyöryhmän loppuraportti
VALTIONEUVOSTON KANSLIA Työllisyystyöryhmän loppuraportti Valtioneuvoston kanslian julkaisusarja 5/2003 Työllisyystyöryhmän loppuraportti Valtioneuvoston kanslian julkaisusarja 5/2003 ISBN 952-5354-32-6 Lisätiedot Ville Kopra ja Heidi Lehikoinen (toim.) Parempaa sosiaaliturvaa. 40 ensimmäistä esitystä
Ville Kopra ja Heidi Lehikoinen (toim.) Parempaa sosiaaliturvaa 40 ensimmäistä esitystä Ville Kopra ja Heidi Lehikoinen / Kalevi Sorsa -säätiö rs Kansi ja ulkoasu: Harri Heikkilä Yliopistopaino Helsinki Lisätiedot VATT-JULKAISUJA 35 VATT PUBLICATIONS. Toim. Heikki Räisänen. Parempi työllisyys, pienempi työttömyys kuinka se tehdään?
VATT-JULKAISUJA 35 VATT PUBLICATIONS Toim. Heikki Räisänen Parempi työllisyys, pienempi työttömyys kuinka se tehdään? Valtion taloudellinen tutkimuskeskus Government Institute for Economic Research Helsinki Lisätiedot Kari Välimäki. Kakkua jaettavaksi. polemia KAKS KUNNALLISALAN KEHITTÄMISSÄÄTIÖ
polemia Kari Välimäki Kakkua jaettavaksi KAKS KUNNALLISALAN KEHITTÄMISSÄÄTIÖ Kakkua jaettavaksi Kari Välimäki Kakkua jaettavaksi kaks kunnallisalan kehittämissäätiö KAKKUA JAETTAVAKSI Kunnallisalan kehittämissäätiön Lisätiedot 162 TYÖMARKKINA- INSTITUUTIOT JA JOUSTAVUUS: SUOMI VERRATTUNA MUIHIN OECD- MAIHIN
VATT-KESKUSTELUALOITTEITA VATT-DISCUSSION PAPERS 162 TYÖMARKKINA- INSTITUUTIOT JA JOUSTAVUUS: SUOMI VERRATTUNA MUIHIN OECD- MAIHIN Jaakko Kiander Valtion taloudellinen tutkimuskeskus Government Institute Lisätiedot TASAVERO. Yksinkertainen, oikeudenmukainen ja kasvua tukeva verojärjestelmä. Martti Nyberg
TASAVERO Yksinkertainen, oikeudenmukainen ja kasvua tukeva verojärjestelmä Martti Nyberg www.eva.fi EVAn kotisivuilla raportteja, puheita ja artikkeleita suomeksi ja englanniksi Kustantaja: Taloustieto Lisätiedot HYVINVOINTIVALTION RAHOITUS
HYVINVOINTIVALTION RAHOITUS Riittävätkö rahat, kuka maksaa? Sixten Korkman Jukka Lassila Niku Määttänen Tarmo Valkonen Julkaisĳa: Elinkeinoelämän Tutkimuslaitos ETLA Kustantaja: Taloustieto Oy Kannen valokuva: Lisätiedot Muuttuneet olosuhteet
Muuttuneet olosuhteet SATA-komiteaa kutsuttiin sen alkutaipaleella Vanhasen kakkoshallituksen tärkeimmäksi hankkeeksi. Kunnianhimoinen hanke se olikin. Ministeri Hyssälä luonnehti asiaa niin, että meidän Lisätiedot AKTIVOINTISUUNNITELMA TEHTY
AKTIVOINTISUUNNITELMA TEHTY Kokkolan pitkäaikaistyöttömyys ja aktivointipolitiikka rekisteritietojen valossa JOHANNA ALATALO JA MARJA PAANANEN STOS620 Pro gradu tutkielma Jyväskylän yliopisto Kokkolan Lisätiedot Työvoiman alueellisen liikkuvuuden kannustavuus
Pellervon taloudellisen tutkimuslaitoksen raportteja 206 Työvoiman alueellisen liikkuvuuden kannustavuus Pasi Holm Satu Nivalainen Raija Volk* Raportti on osa 1 julkaisussa: Työvoiman alueellisen liikkuvuuden Lisätiedot 1 Johdanto Ajatus kirjan kirjoittamisesta on itänyt minulla pitkään. Aina se on kuitenkin kaatunut siihen, että kansanedustajan työltä ei ole löytynyt riittävästi aikaa. Eräs hyvä ystäväni tapasi sanoa, Lisätiedot ONKO HYVINVOINTIVALTIOLLA TULEVAISUUTTA? Sixten Korkman
ONKO HYVINVOINTIVALTIOLLA TULEVAISUUTTA? Sixten Korkman www.eva.fi EVAn kotisivuilla raportteja, puheita ja artikkeleita suomeksi ja englanniksi. Raportit ovat ladattavissa EVAn kotisivuilta. Kustantaja: Lisätiedot MITÄ ON TYÖVOIMAPOLITIIKKA?
1 VATT-JULKAISUJA 38 VATT PUBLICATIONS Elisabet Heinonen Kari Hämäläinen Heikki Räisänen Matti Sihto Juha Tuomala MITÄ ON TYÖVOIMAPOLITIIKKA? VALTION TALOUDELLINEN TUTKIMUSKESKUS Government Institute for Lisätiedot Uutta ja vanhaa lääkettä
VATT NYT /009 Uutta ja vanhaa lääkettä Meneillään oleva talouskriisi synkistää julkisen talouden näkymät tuleville vuosille, kun aleneva työllisyys vaikeuttaa kasvavien eläke- ja hoivamenojen rahoittamista. Lisätiedot Perustulo kohti toimivaa perusturvaa
Perustulo kohti toimivaa perusturvaa Pertti Honkanen, Osmo Soininvaara, Ville Ylikahri Pertti Honkanen, Osmo Soininvaara, Ville Ylikahri Perustulo kohti toimivaa perusturvaa HELSINKI 2007 Julkaisija: Vihreä Lisätiedot Yhtäläinen, oikeudenmukainen ja kannustava työttömyysturva
Ansioturvareformi Yhtäläinen, oikeudenmukainen ja kannustava työttömyysturva Heikki Hiilamo Elina Lepomäki Tuomas Pöysti Osmo Soininvaara Juhana Vartiainen 23.1.2015 Sisällys 1. Johdanto 2 2. Ansioturvareformin Lisätiedot PÄIJÄT-HÄMEEN PALVELURAKENNE TULEVAISUUS- TARKASTELU
g a r m i Vesa Harmaakorpi Helinä Melkas Timo Pihkala Tomi Tura Tuomo Uotila PÄIJÄT-HÄMEEN PALVELURAKENNE TULEVAISUUS- TARKASTELU PÄIJÄT-HÄMEEN LIITTO A147 2004 1 2 g a r m i Vesa Harmaakorpi Helinä Melkas Lisätiedot TYÖTÄ HALUAVILLE UUSIA MAHDOLLISUUKSIA TYÖHÖN
Työ-ja elinkeinoministeriö 10.3.2008 Selvityshenkilö Mika Vuorelan selvitys : TYÖTÄ HALUAVILLE UUSIA MAHDOLLISUUKSIA TYÖHÖN Selvitys julkaistaan myöhemmin työ- ja elinkeinoministeriön julkaisuja -sarjassa Lisätiedot TASAVEROSTAKO VALLITSEVA VEROTUSMUOTO SUOMEEN?
Pro Gradu -tutkielma TASAVEROSTAKO VALLITSEVA VEROTUSMUOTO SUOMEEN? Tutkimus tasaveron kannattajien ja vastustajien argumentoinnista julkisessa keskustelussa Ilkka Honkasalo Jyväskylän yliopisto Yhteiskuntatieteiden Lisätiedot SY-KESKUSTELUALOITTEITA. MATALAN TUOTTAVUUDEN TYÖN TUKI Tarpeellinen keino työllisyyden parantamiseksi Suomessa
SY-KESKUSTELUALOITTEITA Tutkimus ilmestyy varsinaisesti Pellervon taloudellisen tutkimuslaitoksen työpaperina N:o 57. MATALAN TUOTTAVUUDEN TYÖN TUKI Tarpeellinen keino työllisyyden parantamiseksi Suomessa Lisätiedot Paul Lillrank Marko Hamilo Elina Lepomäki. Perustili TOIMELIAISUUTEEN, TYÖLLISTÄMISEEN JA SÄÄSTÄMISEEN KANNUSTAVA SOSIAALITURVAN KOKONAISUUDISTUS
Paul Lillrank Marko Hamilo Elina Lepomäki Perustili TOIMELIAISUUTEEN, TYÖLLISTÄMISEEN JA SÄÄSTÄMISEEN KANNUSTAVA SOSIAALITURVAN KOKONAISUUDISTUS 1 2 Paul Lillrank Marko Hamilo Elina Lepomäki Perustili Lisätiedot TALOUSTIETEIDEN TIEDEKUNTA. Henri Paloniemi. Asumisen verotus Suomessa
TALOUSTIETEIDEN TIEDEKUNTA Henri Paloniemi Asumisen verotus Suomessa Gradu Laskentatoimen koulutusohjelma Elokuu 2013 OULUN YLIOPISTO Taloustieteiden tiedekunta TIIVISTELMÄ OPINNÄYTETYÖSTÄ Yksikkö Laskentatoimen Lisätiedot 2016 © DocPlayer.fi Yksityisyyskäytäntö | Palveluehdot | Palaute